google/wiki40b huggingface dataset:
Grubbegata (Oslo)

Sikringstiltak i Grubbegata

Regjeringen har flere ganger foreslått å stenge deler av Grubbegata. Siste forsøk var i 2006. Moderniseringsdepartementet ga oppdraget til Statsbygg. Det ble foreslått  å utarbeide en reguleringsplan, som grunnlag for å gjennomføre en permanent stenging av Grubbegata mellom Høyesteretts plass og Arne Garborgs plass, ved å etablere en fjernstyrt sperre nord for Høyesteretts plass og senkbare pullerter rett nord for Arne Garborgs plass. Begge sperrene skal kunne åpnes ved behov. Oslo kommune likte ikke forslaget. Byrådet støttet ikke Statsbyggs forslag om å stenge Grubbegata. «Jeg kan ikke se at Statsbygg har godtgjort en sikkerhetsgevinst som oppveier et så dramatisk permanent tiltak», sa byråd for byutvikling Merete Agerbak-Jensen.
Byrådet mente at Grubbegata heller kunne sikres med akutte tiltak dersom trusselbildet skulle endres eller andre behov tilsier midlertidige sikkerhetsforbedringer.
Den 22. juli 2011 detonerte en bilbombe plassert i en Volkswagen Crafter på Einar Gerhardsens plass etter at bilen hadde blitt kjørt gjennom Grubbegata. Etter dette terrorangrepet har Grubbegata vært stengt for all trafikk.
Reading (Berkshire)

Historie

En bosetning ble opprettet på stedet på 700-tallet. Den hadde navnet Readingum, som enten kommer fra angelsaksisk for «Readdas folks sted», eller fra keltisk Rhydd-Inge, «Vadestedet ved elven»; den angelsaksiske teorien er den mest plausible. I 871 ble den inntatt av nordboere (vikinger). Da Domesday Book ble nedtegnet i 1086 hadde den 600 innbyggere, og var en borough, som moderne forstad betyr valgkrets men som dengang viste til at det var en befestet by. I middelalderen kom mange pilegrimer til Reading Abbey. 
Ved slutten av 1500-tallet var Reading den største byen i Berkshire, med over 3000 innbyggere. Den var en viktig kamparena under den engelske borgerkrigen. Byen skiftet hender flere ganger. På tross av gode befestninger varte den lengste beleiringen, i april 1643, bare ti dager. Reading var også åsted for betydelige sammenstøt under den ærerike revolusjonen i 1688
I 1801 hadde byen omkring 9400 innbyggere, og den fortsatte å vokse. Produksjonsindustrien vokste også, og fra 1832 sendte byen to representanter til parlamentet. Et bystyre ble innført i 1839, og to år senere kom jernbanen; enda en jernbanelinje ble anlagt i 1849. I 1851 var det 21 500 innbyggere, mer enn en dobling på 50 år. Den fikk status som et eget grevskap i 1887, og innen 1900 hadde befolkningtallet igjen blitt doblet, til 59 000. 
Blant særlig viktige varer som ble produsert var øl (spesielt India Pale Ale, som ble oppfunnet i Reading), planteknoller og kjeks. Ettersom dette på engelsk heter beer, bulbs og biscuits ble byens industri ofte referert til som The Three B's, «De tre B-ene».
Byen fortsatte å vokse på 1900-tallet. I 1911 ble Caversham i Oxfordshire, på den andre siden av Themsen, innlemmet i Reading. I senere år har det kommet til en rekke nye boligområder, og mange pendlere har slått seg ned der. Det har også kommet til flere kjøpesentre.

Idrett

Reading FC spiller i Football League Championship, og har sin hjemmebane på Madejski Stadium.
Pingquan

Pingquan (kinesisk: 平泉; pinyin: Píngquán) er et fylke i provinsen Hebei i Folkerepublikken Kina. Det er underlagt byprefekturet Chengde. I 1999 hadde det en befolkning på 316 425 innbyggere.
Pingquan er kjent i Kina som «de spiselige soppers hjemby»; området har dessuten gull- og sølvgruver.

Historie

Byen het tidligere Bakou (Pakow). Det absorberte kinesiske kolonier i tilgrensende mongolske områder: en stor del av Høyre Kharachinbanner og en stor del av Midtre Kharachinbanner. Begge bannere tilhørte Josutu-ligaen. Under Jindandao-hendelsen i 1891 ble Pingquan angrepet av kinesiske religiøse sekter. Den katolske kirke der ble brent med og kristne konvertitter massakrert.

Kulturminner

Huizhous gamleby (Huizhou cheng, 会州城) ble i 2006 tilføyd på Folkerepublikken Kinas liste over kulturminner.

Samferdsel

Kinas riksvei 101 går gjennom området. Den begynner i Beijing og fører via blant annet Chengde til Shenyang.
Angatra

Utbredelse

Slekten er utbredt på Madagaskar.
Tsjad under VM i friidrett 2017

Resultater

(Q, q – kvalifisert, NM – intet gyldig resultat, SB – sesongbeste, PB – personlig bestenotering)
Varencya

Utseende

Middelsstore (15–20 millimeter), brede, matt svarte oldenborrer. Oversiden har tegninger dannet av lyse skjell.

Utbredelse

Slekten er endemisk for Madagaskar og Komorene.
John Agard

Liv

Han har afro-guyansk bakgrunn og britisk utdannelse; dette gjør at han kan veksle mellom formell engelsk og karibisk kreol-engelsk. I Guyana arbeidet han i Guyana Sunday Chronicle, i England har han blant annet arbeidet for Commonwealth Institute og som «poet-in-residence» hos BBC. Han har turnert mye med opplesninger av egen lyrikk.

Bøker

Hans første bok var Shoot Me With Flowers (1974); den første han ga ut i England var barneboka Letters for Lettie, and Other Stories (1979). Hans dikt har blitt beskrevet som «a wonderful affirmation of life, in a language that is vital and joyous.» Sammen med Nichols har han utgitt en samling med karibiske vuggeviser kalt No Hickory, No Dickory, No Dock (1991).
Ved siden av eget forfatterskap har han redigert antologier som The Penguin Book of Caribbean Verse (1986) og Tiger Dead! Tiger Dead! Stories from the Caribbean (2008), den siste sammen med ektefellen. Han vant Paul Hamlyn Award for Poetry i 1997 og Nestlé Smarties Book Prize i 1995 for We Animals Would Like a Word With You. 
Bøkene hans finnes ikke på norsk.
Gildeskål

Geografi

Gildeskål er en kystkommune og består av både fastland og en rekke øyer. De største øyene er Sandhornøya, Sør-Arnøy, Nord-Arnøy, Fugløya, Fleina og Femris samt øygruppa Fleinvær. Fastlandet består av en strandslette som går over til fjellområder øst i kommunen. Fellvatnet er et vatn i kommunen. Kommunesenteret er Inndyr.

Næringsliv

Tradisjonelt er kommunen en jordbruks- og fiskerikommune. I dag er også turisme samt private og offentlige servicetjenester viktige næringsveier. Forsvaret har en VLF-antennestasjon for kommunikasjon med ubåter i Novika . Det er steinbrudd på Mårnes. Ved Sundefjorddalselva ligger Sjøfossen kraftverk som er eid av Sjøfossen Energi.

Kultur

Teologen og dikteren Elias Blix var fra Sandhornøya. Det arrangeres et Olsokstevne hvert år som blant annet hedrer Blix. I 2011 var det 175 år siden Elias Blix ble født, og i den forbindelse holdt Gildeskål kommune et stort jubileum med en rekke varierte kuturarrangementer flere steder i kommunen.
Kommunen er deltaker i Skulpturlandskap Nordland med kunstverket «Den glömda staden.»

Tusenårssted

Gildeskål kirkested, som ligger ca. 3 km fra Inndyr sentrum, har to kirker og er kommunens tusenårssted. Den nyeste kirken er fra 1881, mens Gildeskål gamle kirke er ei steinkirke fra ca. 1130. Denne er omtalt som en av de viktigste steinkirkene i Nordland, blant «de fem store» fra norsk høymiddelalder (1150–1300). De andre fire finnes i Alstahaug, Herøy, Dønnes og Bodø (Bodin). Kirkestedet består også av prestegård, forpakterbolig, stall og fjøs.
Greenfield (Iowa)

Greenfield er administrativt hovedsete i Adair County i Iowa i USA. Ved folketellingen i 2010 hadde Greenfield 1 982 innbyggere.
Den transadriatiske rørledningen

Rute

Den 878 kilometer lange rørledningen vil frakte naturgass gjennom flere land, blant annet Hellas og Albania. Rørledningen har en lengde omkring på 550 kilometer i Hellas, der den begynner i Kipoi ved grensen til Tyrkia. 250 kilometer av ledningen skal løpe gjennom Albania fra hvor den begynner i Korça, nærme grensen til Hellas. I Albania skal en del av rørledningen legges omtrent 37 kilometer offshore. Rørledningen går over Adriaterhavet fra Albania til Italia i en lengde på rundt 105 kilometer. I Italia får rørledningen en lengde på 25 kilometer i havet og 8 kilometer på land.

Trans Adriatic Pipeline (TAP) AG

The Trans Adriatic Pipeline (TAP) AG er et selskap som ble etablert for å planlegge, utvikle og bygge den transadriatiske rørledningen. Hovedkvarter av TAP ligger i Baar Sveits og har flere kontorene i Hellas, Albania og Italia. De er ansvarlig for infrastrukturen av gasstransport fra den gresk-tyrkiske grensen til sør-Italia. 
TAP AG skal utelukkende frakte gass, men ikke være involvert i salg eller eierskap. Selskapet beskjeftiger omkring to hundre gass- og oljespesialister fra flere land i tillegg til hundrevis av eksperter innenfor andre felt.
Hancock County (Iowa)

Navn

Fylket er oppkalt etter John Hancock, som var leder av Den kontinentale kongress og den første som undertegnet USAs uavhengighetserklæring.
Putatan

Byen

Byen Putatan har 1 306 innbyggere (2010), og er stoppested for Sabah statsbaners jernbane.
Laotrichia

Utbredelse

Arten er beskrevet fra Laos og finnes også i Thailand og India.
Wenzel Jaksch

Tidlig liv og virke

Som 14-åring sluttet han på skolen og arbeidet som sesongarbeider i bygningsindustrien. Han ble medlem av det østerrikske sosialdemokratiske partiet (SPÖ) i 1913. Under første verdenskrig tjenestegjorde han i den østerriksk-ungarske hæren og ble sterkt skadet.

Politisk virke i Tsjekkoslovakia, opposisjon mot nasjonalsosialismen

Etter første verdenskrig arbeidet han som journalist for den tyske sosialdemokratiske bevegelsen i Tsjekkoslovakia og ble medlem av Det tyske sosialdemokratiske parti i Den tsjekkoslovakiske republikk. Han var innvalgt i det tsjekkoslovakiske parlamentet fra 1929.
Før 1933 lyktes han i å mobilisere majoriteten av sudettyskerne mot Konrad Henleins Sudetendeutsche Heimatfront. Han ble særlig kjent for sin opposisjon mot Adolf Hitler i 1930-årene. I 1938 ble han valgt til Ludwig Czechs etterfølger som formann for Det tyske sosialdemokratiske parti i Den tsjekkoslovakiske republikk.

Emigrasjon og eksil, arbeid for sudettyskerne

Etter den tyske anneksjonen av Bøhmen måtte han som sosialdemokrat emigrere. Han reiste først til Polen, og etter utbruddet av annen verdenskrig til London. Her representerte han sudettyskerne i den tsjekkoslovakiske eksilregjeringen. Hans arbeid for den tyske minoritetens rettigheter i Tsjekkoslovakia førte til et skarpt motsetningsforhold mellom Jaksch og Edvard Beneš. Hans arbeid for å få Beneš fra hans fordrivelsesplaner lyktes ikke.

Arbeid for fordrevne

Etter krigen reiste han fra det britiske eksil til Vest-Tyskland. I 1949 ble han SPDs sentrale flyktningetalsmann. Fra 1950 til 1953 ledet han Hessens kontor for fordrevne, flyktninger og evakuerte. Han ledet også den såkalte Seliger-Gemeinde eller Gesinnungsgemeinschaft sudetendeutscher Sozialdemokraten, det sosialdemokratiske motstykket til den katolsk-konservative Ackermann-Gemeinde, fra 1951. Jaksch var innvalgt i det tyske parlamentet fra 1953 til sin død. Ved de føderale valgene i 1961 tilhørte han SPDs skyggekabinett, og var påtenkt som føderal minister for fordrevne, og fra 1964 til sin død var Jaksch president for Bund der Vertriebenen. Ved siden av Reinhold Rehs, som senere gikk over til CDU, var han den eneste sosialdemokrat i denne stillingen. Han var også visepresident for Sudetendeutsche Landsmannschaft fra 1961 og president for Deutsche Stiftung für Europäische Friedensfragen. Hele hans politiske virke i Vest-Tyskland var preget av hans engasjement for de fordrevne. Den 27. november 1966 døde han i en trafikkulykke.

Utmerkelser

Jaksch mottok storkors med stjerne av Tysklands fortjenstorden og Bund der Vertriebenens æresplakett. Han mottok også Sudetendeutsche Landsmannschafts æresbrev og Rudolf Lodgmann-plaketten.
Wenzel-Jaksch-Preis og to gater er oppkalt etter ham.
Petauristes

Utseende

Små til middelsstore, blanke, ofte fargerike bladbiller. Hodet er fremstrakt og forholdsvis stort, med markert "hals".

Levevis

I likhet med de fleste andre bladbiller lever disse artene på planter.

Utbredelse

Gruppen er utbredt i Sørøst-Asia.
Euscorpius arikani

Utseende

Nokså små (gjerne 30-50 mm), middels kraftige skorpioner med kraftige pedipalper (klør). Kroppen er temmelig jevnbred, halen kort og tynn med et temmelig slankt broddsegment (dermed også små giftkjertler).

Levevis

Disse skorpionene finnes gjerne i tørre, åpne områder, for eksempel maquis.

Utbredelse

Arten finnes i familien Euscorpiidae som er den artsrikeste skorpiongruppen i Europa, der det er funnet 14 arter i denne slekten. Arten finnes i Tyrkia.
Wolfsschlucht II

Führerhauptquartier Wolfsschlucht II (Ulvekløft, det ble også kalt W2) var kodenavnet tyskerne brukte om et av Hitlers hovedkvarter i Frankrike under andre verdenskrig. De lå litt nordøst for Soissons. Av alle førerhovedkvarterer som ble ferdigstilt var dette det som krevde størst innsats av arbeidskraft og betong, likevel ble det brukt av Hitler kun én dag. Det var også det eneste som var i militær bruk etter andre verdenskrig.

Anlegget

Wolfsschlucht II ble planlagt allerede i 1940 som et fremskutt hovedkvarter for Hitler under angrepet på Frankrike, men det raske tyske gjennombruddet førte til at anlegget ble overflødig. Planen ble så tatt opp igjen i 1942, da faren for en alliert invasjon gjorde at Hitler ønsket seg to personlige kommandoposter han kunne lede forsvaret fra. De fikk kodenavnene W2 og W3. Wolfsschlucht II (W2) ble bygget inn til en 650 meter lang tunnel på jernbanen mellom Soissons og Laon. Hitler hadde et privat tog han brukte som mobilt hovedkvarter, og det kunne plasseres i tunnelen beskyttet mot luftangrep. For å sikre tunnelen ytterligere ble det plassert skyvbare panserdører i hver ende av den. I tillegg ble det bygget et effektivt ventilasjonsanlegg, slik at toget kunne stå med dampen oppe selv om begge dørene var lukket. Tunnelen var hovedgrunnen til at akkurat dette stedet ble valgt, en annen grunn var kanskje at Hitler i en periode hadde vært forlagt mellom Soissons og Laon under første verdenskrig, og det var der han 4. august 1918 fikk Jernkorset av første grad.
Sør for tunnelen ble det mellom september 1942 og 1944 bygget et stort anlegg av bunkere og trebygninger. Ingen andre ferdigstilte førerhovedkvarter krevde tilsvarende ressurser, det gikk med 2 790 000 dagsverk og 249.350 kubikkmeter betong for å få det fullført. Tilsluttet hovedkvarteret ble det bygget en kommandopost for SS-leder Heinrich Himmler på slottet Vregny og for riksutenriksminister Joachim von Ribbentrop på slottet Mailly, fullt utstyrt med bunkere og andre forsvarsanlegg.
Hitler besøkte Wolfsschlucht II kun én gang, 17. juni 1944, elleve dager etter invasjonen i Normandie. Hensikten var å diskutere den alvorlige situasjonen med Wehrmachts ledelse på vestfronten, bl. a. feltmarskalk Erwin Rommel. Rommel hevdet at fronten i vest ikke kunne forsvares, og at Tyskland måtte tilstrebe å avlutte krigen før det var for sent. Dette opprørte Hitler (ikke overraskende), og han returnerte til Berghof samme dag, selv om planen hadde vært at han skulle bruke noen dager ved fronten. Anlegget ble besatt av amerikanske styrker 29. august.
Etter krigen ble Wolfsschlucht II brukt av NATO i forskjellige sammenhenger, i 1969 innrettet Frankrike et utdanningssenter for kommandostyrker der og på starten av 1990-tallet flyttet 67. infanteriregiment inn.
1814 på 24 timer minutt for minutt

1814 på 24 timer minutt for minutt er et TV-program som ble sendt på NRK2 fra klokken 18.00 fredag 9. mai 2014 til klokken 18 lørdag 10. mai 2014 som en del av NRKs markering av Grunnlovsjubileet i Norge 2014. Programmet var en direktesending fra Eidsvollsbygningen hvor hvem som helst kunne komme og være publikum. Programmet er et «foredragsmaraton» som tar for seg de hendelser som skjedde i Norge i 1814: Forløperen til Riksforsamlingen, selve utarbeidelsen av Norges Grunnlov og det som skjedde etterpå.
Brødrene Lumière

Brødrene Auguste (født 19. oktober 1862, død 10. april 1954) og Louis Lumière (født 5. oktober 1864, død 6. juni 1948) var to franske oppfinnere og forskere. De er særlig kjent for verdens første filmfremviser, den såkalte kinematografen, som ble demonstrert i 1895. De foretok også avgjørende eksperimenter innen fargefotografi og utviklet autokrommetoden.

Liv og arbeid

Brødrene Lumière ble født i den franske byen Besançon og vokste opp i Lyon hvor familien flyttet i 1870.
Faren, Antoine, var maler og fotograf, og etablerte et studio i Lyon. Begge brødrene begynte å arbeide for faren, og familiebedriften vokste. I 1894 omfattet den en fabrikk med 300 ansatte som produserte fotografiske plater.
Brødrene Lumière ble utfordret av sin far til å lage et apparat som kombinerte levende bilder med projeksjon. 13. februar  1894 fikk de patent på et kombinert filmkamera og framviser, og 22. mars året etter arrangerte de en privat filmvisning. Den første forestillingen for et betalende publikum fant sted 28. desember i Paris, på Grand Café i Boulevard des Capucines.
Brødrene mente at deres oppfinnelse ikke hadde noen framtid, men grunnla likevel det mest kjente fotografiske firmaet i Frankrike og fortsatte å eksperimentere med film resten av livet, deriblant med widescreen og fargefilm. De har fått hver sin stjerne på Hollywood Walk of Fame.
Komiprisen 2004

Komiprisen 2004 ble arrangert fredag 3. september 2004 på Latter på Aker Brygge med Øystein Bache som programleder.
Hva er tredjestanden?

Hva er tredjestanden? (Qu'est-ce que le tiers état? ) er en pamflett som abbed Sieyès (Emmanuel-Joseph Sieyès) utga i en innledende fase av den franske revolusjonen.
Han svarer selv: «Tredjestanden er alt. Hva har den vært? Intet.» Han hevder at det er tredjestanden som utfører arbeidet, mens de privilegerte klassene – adelen og geistligheten – er dronene i samfunnets bikube. Tredjestanden er de virkelige representantene for det franske folket, og det er dens representanter som utgjør den nasjonalforsamlinga som kan gi landet en konstitusjon. Sieyès var selv geistlig, men hadde latt seg velge som representant for tredjestanden til stenderforsamlingen 1789.
Spissformuleringene i pamfletten ble raskt parodiert: «Hva er tredjestanden? Intet. Hva vil den? Alt». Sosialfilosofen Pierre-Joseph Proudhon brukte tredjestanden i betydningen «folket» da han på 1800-tallet omformulerte Sieyès: «Hva er tredjestanden? Intet. Hva bør den være? Alt».
Norsk Villreinsenter

Norsk Villreinsenter er en stiftelse som ble opprettet i 2006. Bakgrunnen for opprettelsen finnes i temaheftet Villrein og samfunn som skisserer hovedutfordringene for forvaltning av villreinen i Norge. Formålet med opprettelsen av Norsk Villreinsenter er å fremme bevaring og bærekraftig forvaltning av villreinbestandene og villreinfjellene i Norge.
Stiftelsen Norsk Villreinsenter har to driftsenheter. Dette er Norsk Villreinsenter Sør på Skinnarbu i Tinn kommune og Norsk Villreinsenter Nord på Hjerkinn i Dovre kommune. Hovedoppgavene for driftsenhetene er kompetanse, dokumentasjon, kartlegging, informasjon og naturveiledning. Villreinsentrene og Statens naturoppsyn tilbyr naturveiledning til skoler og grupper.
Villreinsentrene arbeider med utvikling av publikumsattraksjoner med informasjon om villrein og høyfjellsøkologi. Norsk Villreinsenter Sør på Skinnarbu er samlokalisert med Hardangervidda nasjonalparksenter. Norsk Villreinsenter Nord på Hjerkinn er samlokalisert med Pilegrimssenter Dovrefjell. Viewpoint Snøhetta eies og driftes av Norsk Villreinsenter Nord på Hjerkinn.
Terraforming

Terraforming er en prosess som sannsynligvis ikke blir nødvendig på mange år framover. Begrepet er brukt av fantasy- og sciencefictionforfattere om prosessen som kan bli nødvendig for å omforme en fremmed planet til noe mennesker kan leve på.
Tankene omkring det varierer alt etter forfatter og hva slags planet som er tenkt på. Noen flytter planetbanen først og sår oksygenskapende bakterier på døde planeter med potensial, andre tilpasser jordiske vekster til allerede eksisterende vilkår. De mest ekstreme omskaper menneskene ved hjelp av cellekjerneendringer slik at de tilpasses planeten og ikke omvendt.
Ingen har til nå tenkt at månen skal terraformes, men der er gjort tanker om Jupiters måner.
Adecco

Adecco-skandalen

Februar 2011 avslørte en NRK-reportasje omfattende brudd på Arbeidsmiljøloven ved det Adecco-drevne Ammerudlunden sykehjem i Oslo, noe som ledelsen i Adecco Helse AS etter hvert skulle komme til å innrømme at var tilfelle ved samtlige av sine sykehjem i Norge. Fredag 25. februar varslet Arbeidstilsynet at de ville anmelde selskapet for brudd på Arbeidsmiljølovens arbeidstidsbestemmelser.
Livmorhalskreft

HPV-vaksine

Vaksine mot Humant papillomavirus (HPV-vaksine) ble registrert som legemiddel i Norge november 2006. Fra høsten 2009 ble HPV-vaksinen inkludert i barnevaksinasjonsprogrammet der alle jenter i 7. klasse (12 år gamle jenter) får tilbud om gratis vaksine. HPV-vaksinen gir beskyttelse mot HPV type 16 og 18 som er årsak til over 70 prosent av livmorhalskreft. I tillegg beskytter den mot HPV type 6 og 11 som er årsak til over 90 prosent av kjønnsvorter. Det er beregnet at 80 prosent vaksinedekning vil kunne halvere forekomsten av livmorhalskreft. Siden vaksinen ikke dekker alle HPV-typer anbefales det at også vaksinerte 25-69 år gamle kvinner følger anbefalingene om å ta celleprøve hvert tredje år.
De lengste vaksinestudiene har nå over 10 års oppfølging uten at det er sett avtagende effekt av vaksinen eller langtidsbivirkninger. Det er ikke registrert flere bivirkninger av HPV-vaksinen enn for andre vaksiner i barnevaksinasjonsprogrammet. De første vaksinestudiene omfattet 9-26 år gamle kvinner. Senere er det blitt vist effekt hos 27-45 år gamle kvinner samt hos menn. I Australia er forekomsten av kjønnsvorter hos kvinner under 28 år blitt halvert etter at 70 prosent av jenter / kvinner i alderen 12-26 år har tatt vaksinen. Forekomsten av celleforandringer er også blitt redusert. I Sverige får jenter opp til 18 år gratis HPV-vaksine, og i Danmark gis det gratis vaksine opp til 26 år. I Norge må gutter (uansett alder) og jenter som er eldre enn 12 år betale selv. Fra 2013 har Australia også inkludert gutter i sitt vaksinasjonsprogram for HPV-vaksinen.
Baixia

Baixia (kinesisk: 白下区; pinyin: Báixià Qū) var et bydistrikt i provinsen Jiangsu. Det var i den subprovinsielle by Nanjing.
Arealet var på 26,39 km² og det talte ca. 460 000 innbyggere (2004).
I februar 2013 ble distriktet oppløst, og området lagt inn under bydistriktet Qinhuai.
Norsk Forum for Ytringsfrihet

Norsk Forum for Ytringsfrihet (forkortet NFY) ble etablert i 1995 av Den norske Forleggerforening som et uavhengig samarbeidsorgan for organisasjoner som arbeider for ytringsfrihet.

Bakgrunn

NFY ble grunnlagt med bakgrunn i artikkel 19 i FNs erklæring av 1948 om universelle rettigheter, menneskerettighetserklæringen. 
Organisasjonen ble nedlagt i 2001.
Victor Lindelöf

Landslaget

24. mars 2016 fikk han sin første landskamp for Sverige mot Tyrkia. 
10. oktober 2016 scoret han sitt første landslagsmål for Sverige mot Bulgaria.
Han ble tatt ut i Sveriges EM-tropp til EM i Frankrike 2016.
Han ble tatt ut i Sveriges tropp til VM i fotball 2018 i Russland.
Bolivar (Disney)

Bolivar er en fiktiv sankt bernhardshund som tilhører Donald Duck Bolivar har ikke menneskelige egenskaper, men fungerer som en helt vanlig hund (ikke-antropomorfisert).
Han gjorde sin første tegneserieopptreden i «Forbidden Fruit» 17. mars 1938. Første gang han var med på film, var 25. juli 1936 i Mikke Mus-filmen «Alpine Climbers».
Ole, Dole og Doffen prøvde å bruke Bolivar som redningshund mens han var den offisielle hakkespetthunden. Han ble sparket etter å ha reddet Donald og en hakkespettgeneral i en snøstorm, hans eneste redningsdåd. Grunnen til at han ble sparket var imidlertid at han spiste opp medaljen han fikk, noe man ikke gjør i Hakkespett-bevegelsen
I nr. 19/1961 ble det bevist at Bolivar er Andebymester i brettspillet dam.

Slektninger

Bolivar har også en sønn som heter Busse (også i oversettelser kalt «bisken»). Busse ble tegnet flere ganger på 1940-tallet av den amerikanske tegneren Al Taliaferro, og er også med i Carl Barks' historie «Gamle kjærlighetsbrev». Dette var den eneste gangen Barks brukte Busse i ei historie. Senere har Busse vært sporløst forsvunnet.
Nitiocellus

Utbredelse

Slekten er utbredt i Afrika.